Clément Noël

Clément Noël (s. 3. toukokuuta 1997) on ranskalainen alppihiihtäjä. Hän on päälajinsa pujottelun olympiavoittaja ja nuorten maailmanmestari. Alppihiihdon maailmancupissa hän on voittanut 15 osakilpailua ja sijoittunut pujottelucupin kokonaiskilpailussa kolmesti toiseksi.

 Ura 
Noël oli euroopan nuorten olympiafestivaaleilla 2015 pujottelun 5:s. Samana vuonna hän oli nuorten MM-kilpailuissa Hafjellissä pujottelun 4:s. Seuraavan kahden vuoden nuorten MM-kilpailujen kaikki kilpailut päättyivät keskeytyksiin, mutta vuoden 2018 kisoissa Davosissa hän voitti pujottelun nuorten maailmanmestaruuden. 

Vuoden 2018 talviolympialaisissa Noël jäi vain neljän sekunnin sadasosan päähän pronssimitalista pujottelussa, ja sijoittui neljänneksi. Hän oli neljäs myös ensimmäistä kertaa olympialaisissa mukana olleessa joukkuekilpailussa. Åren MM-kilpailuissa 2019 hän sijoittui pujottelussa seitsemänneksi. Pekingin olympialaisissa 2022 hän voitti kultaa pujottelussa. Courchevelin / Méribelin MM-kilpailuissa 2023 hän oli pujottelussa neljäs.

Noël kilpaili maailmancupissa ensimmäisen kerran Levillä marraskuussa 2016. Kaudella 2017–2018 hän saavutti ensimmäiset pisteensä oltuaan 20:s Val-d'Isèren pujottelussa joulukuussa 2017. Hän pääsi seuraavan kerran pisteille kuukautta myöhemmin Wengenin pujottelussa oltuaan 23:s. Noël sijoittui kymmenen joukkoon ensimmäisen kerran seuraavalla viikolla Kitzbühelin pujottelussa oltuaan 8:s. Hän paransi uran parasta sijoitustaan jo kaksi päivää myöhemmin Schladmingissa oltuaan pujottelun 6:s. Seuraavalla viikolla hän oli Tukholman kaupunkikilpailussa 9:s. Noël saavutti kauden parhaan sijoituksensa maaliskuun alussa Kranjska Gorassa oltuaan pujottelun 4:s. Hän sijoittui kauden päätösviikonlopulla Åressa Ranskan joukkueessa toiseksi joukkuekilpailussa. 

Kaudella 2018–2019 Noël oli Levin pujottelussa 26:s. Noël pääsi viidettä kertaa kymmenen joukkoon uransa aikana oltuaan Saalbach-Hinterglemmin pujottelussa 7:s joulukuussa 2018. Hän oli uudenvuodenpäivänä pidetyssä Oslon kaupunkikilpailussa 9:s. Zagrebin pujottelussa hän sivusi uran parastaan oltuaan 4:s, ja saavutti seuraavalla viikolla Adelbodenin pujottelussa  ensimmäisen parkintokorokepaikkansa oltuaan Marcel Hirscherin jälkeen toinen. Ensimmäisen voittonsa hän saavutti viikkoa myöhemmin Wengenin pujottelusta. Hän voitti heti seuraavan pujottelukilpailun Kitzbühelissä 26. tammikuuta.  

Noël voitti myös Soldeun pujottelun ja sijoittui pujottelucupissa toiseksi. Kaudella 2019–2020 hän oli toinen Levin pujottelussa, voitti Zagrebin pujottelun, oli kolmas Madonna di Campiglion pujottelussa sekä voitti Wengenin pujottelun. Kitzbühelin pujottelussa hän sijoittui kolmanneksi. Hän voitti Chamonix'n pujottelun. Pujottelucupissa hän oli toinen. Tammikuussa 2021 hän voitti Chamonix'n ensimmäisen pujottelun sekä oli toinen Flachaun ja Schladmingin pujotteluissa. Maaliskuussa 2021 hän voitti Kranjska Goran pujottelun ja oli Lenzerheiden pujottelussa toinen. Pujottelucupissa hän sijoittui toiseksi. 

Kaudella 2021–2022 Noël voitti Val d’Isèren pujottelun ja oli Flachaun pujottelussa toinen. Kaudella 2022–2023 hän sijoittui kolmanneksi Garmisch-Partenkirchenin pujottelussa. Hän voitti Schladmkngin pujottelun. Palisades Tahoen pujottelussa hän oli kolmas. Kaudella 2023–2024 hän oli toinen Madonna di Campiglion pujottelussa. Hän oli kolmas Schladmingin pujottelussa. Hän oli kolmas Chamonix'n pujottelussa. Hän oli toinen Palisades Tahoen pujottelussa. Pujottelucupissa hän sijoittui viidenneksi. Kaudella 2024–2025 hän voitti Levin, Gurglin, Adelbodenin ja Kitzbühelin pujottelun. Hän sijoittui toiseksi Sun Valleyn pujottelussa. Maailmancupin kokonaiskilpailussa hän oli kahdeksas ja pujottelucupissa neljäs.Kaudella 2025-2026 hän sijoittui Levin pujottelussa toiseksi. Hän sijoittui Alta Badian pujottelussa toiseksi. Hän voitti Madonna di Campiglion pujottelun. Hän sijoittui kolmanneksi Schladmingin pujottelussaö

Eurooppa-cupissa Noël on saavuttanut kolme palkintokorokesijaa: hän oli kolmas Obereggenin pujottelussa joulukuussa 2017 sekä voitti Val di Fassan pujottelun joulukuussa 2020 ja joulukuussa 2021. Noël on voittanut Ranskan-mestaruuden pujottelussa vuosina 2017 ja 2019.

 Maailmancupin osakilpailuvoitot 

 Nro Päivä Paikka Laji 1.  20. tammikuuta 2019   Wengen  Pujottelu 2.  26. tammikuuta 2019   Kitzbühel  Pujottelu 3.  17. maaliskuuta 2019   Soldeu  Pujottelu 4.  5. tammikuuta 2020   Zagreb  Pujottelu 5.  19. tammikuuta 2020   Wengen  Pujottelu 6.  8. helmikuuta 2020   Chamonix  Pujottelu 7.  30. tammikuuta 2021   Chamonix  Pujottelu 8.  14. maaliskuuta 2021   Kranjska Gora  Pujottelu 9.  12. joulukuuta 2021   Val d’Isère  Pujottelu 10.  24. tammikuuta 2023   Schladming  Pujottelu 11.  17. marraskuuta 2024   Levi  Pujottelu 12.  24. marraskuuta 2024   Gurgl  Pujottelu 13.  11. tammikuuta 2025    Adelboden  Pujottelu 14.  26. tammikuuta 2025   Kitzbühel  Pujottelu 15.  7. tammikuuta 2026   Madonna di Campiglio  Pujottelu

 Lähteet 


 Aiheesta muualla 

Luokka:Ranskalaiset alppihiihtäjät
Luokka:Ranskalaiset olympiavoittajat
Luokka:Vuonna 1997 syntyneet
Luokka:Elävät henkilöt